b'\n_START_ARTICLE_\nAngle\xc5\xa1ki liga\xc5\xa1ki nogometni pokal\n_START_PARAGRAPH_\nAngle\xc5\xa1ki liga\xc5\xa1ki nogometni pokal (kraj\xc5\xa1e Liga\xc5\xa1ki pokal, angle\xc5\xa1ko Carling Cup ali League Cup) je vsakoletno nogometno klubsko pokalno tekmovanje v Angliji, ki poteka od leta 1960. Je eno dveh pokalnih tekmovanj v Angliji, drugo je FA pokal, ki ima dalj\xc5\xa1o tradicijo in velja za presti\xc5\xbenej\xc5\xa1ega. Za pokal tekmuje 92 ekip, 20 iz Premier League ter \xc5\xa1e 72 iz treh ni\xc5\xbejih lig. Poteka po sistemu izlo\xc4\x8danja, razen v polfinalu se igra samo ena tekma, \xc5\xbereb pa dolo\xc4\x8di doma\xc4\x8do ekipo. \xc4\x8ce je potrebno se odigra podalj\xc5\xa1ke in kazenske strele. Najuspe\xc5\xa1nej\xc5\xa1i klub po \xc5\xa1tevilu osvojenih pokalov je Liverpool z osmimi.'